L 32/174 Den Europæiske Unions Tidende 6.2.2007 KOMMISSIONENS BESLUTNING af 20. december 2006 om forlængelse af fristen for markedsføring af biocidholdige produkter, som indeholder visse aktive stoffer, der ikke er blevet undersøgt inden for rammerne af det i artikel 16, stk. 2, i direktiv 98/8/EF nævnte 10-årige arbejdsprogram (meddelt under nummer K(2006) 6707) (Kun den tjekkiske, danske, engelske, finske, græske og svenske udgave er autentisk) (2007/70/EF) KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets direktiv 98/ 8/EF af 16. februar 1998 om markedsføring af biocidholdige produkter (!), særlig artikel 16, stk. 2, og ud fra følgende betragtninger: (1) I artikel 16, stk. 2, andet afsnit, og artikel 16, stk. 3, i direktiv 98/8/EF (i det følgende benævnt »direktivet«) hedder det, at der, hvis de krævede data og oplysninger til vurdering af et aktivt stof ikke forelægges inden for den fastsatte frist, kan træffes afgørelse om ikke at optage det pågældende aktive stof i direktivets bilag I, IA eller IB. Efter en sådan afgørelse skal medlemsstaterne tilbagekalde alle godkendelser af biocidholdige produkter, der indeholder det pågældende aktive stof. Kommissionens forordninger (EF) nr. 1896/2000 og (EF) nr. 2032/2003 indeholder de nærmere regler for gennem- førelse af den første og anden fase af det i direktivets artikel 16, stk. 2, nævnte 10-årige arbejdsprogram. Artikel 4, stk. 2, i Kommissionens forordning (EF) nr. 2032/2003 fastsætter den 1. september 2006 som skæringsdato for, hvornår medlemsstaterne skal tilbage- kalde eksisterende godkendelser af biocidholdige produkter, som indeholder stoffer, der ikke har været genstand for nogen godkendt anmeldelse eller for en interessetilkende- givelse fra medlemsstaternes side. Artikel 4a i Kommissionens forordning (EF) nr. 2032/2003 som ændret ved Kommissionens forordning (EF) nr. 1048/ 2005 fastsætter under hvilke betingelser medlemsstaterne kan ansøge Kommissionen om forlængelse af afviklings- perioden i artikel 4, stk. 2, og på hvilke betingelser en sådan forlængelse kan tillades. Enkelte medlemsstater har sendt Kommissionen en ansøg- ning om forlængelse af denne afviklingsperiode for nogle af de aktive stoffer, der efter den 1. september 2006 ikke må ()) EFT L 123 af 24.4.1998, s. 1. benyttes i biocidholdige produkter, foruden oplysninger, som viser, at der stadig er behov for at benytte de pågældende stoffer. Finland, Danmark, Norge og Island har indsendt oplys- ninger, som viser, at der ikke findes noget egnet alternativ til fyrretjære som træbeskyttelsesmiddel til historiske bygnin- ger, skibe og genstande af træ. En forlængelse af afviklings- perioden for dette stof for at bevare disse medlemsstaters og landes kulturarv forekommer rimelig. Den Tjekkiske Republik har indsendt oplysninger, som viser, at brugen af natrium-N-chlorbenzensulfonamid/ chloramin B som desinfektionsmiddel er stærkt udbredt i den tjekkiske hær og det offentlige sundhedsvæsen. At erstatte det med et andet, anmeldt stof kan være vanskeligt, hvis det skal ske inden udgangen af afviklingsperioden, især hvis offentlige udbudsprocedurer skal følges. En forlængelse af afviklingsperioden for dette stof af hensyn til overgangen til andre desinfektionsmidler forekommer rimelig. Grækenland har indsendt oplysninger, som viser, at brugen af temephos mod myg og i de offentlige myndigheders sundhedskontrol er udbredt. At erstatte det med et andet anmeldt stof kan være vanskeligt, hvis det skal ske inden udgangen af afviklingsperioden, især hvis offentlige udbudsprocedurer skal følges. En forlængelse af afviklings- perioden af hensyn til overgangen til andre disponible stoffer forekommer rimelig. Det Forenede Kongerige har indsendt oplysninger, som viser, at det indtil videre er nødvendigt at fortsætte med at bruge ammoniak som biocidholdigt veterinærhygiejnisk produkt for at forhindre infektion med coccidier, crypto- sporidium og nematoder hos husdyr. En forlængelse af afviklingsperioden for dette stof for gradvis at erstatte det med andre disponible stoffer, som er anmeldt til vurdering efter direktivets vurderingsprogram, forekommer rimelig. Foranstaltningerne i denne beslutning er i overensstem- melse med udtalelse fra Det Stående Udvalg for Biocidhol- dige Produkter -